Salò o le 120 giornate di Sodoma

Salò o le 120 giornate di Sodoma 1975eko Pier Paolo Pasolini italiar zinema zuzendariak zuzendutako drama film bat da. Sadeko Markesak idatzitako Sodomako 120 Egunak liburuan oinarritua dago. Paolo Bonacelli, Giorgio Cataldi, Umberto Paolo Quintavalle, Aldo Valletti, Caterina Boratto, Elsa De Giorgi, Hélène Surgère, Sonia Saviange eta Inès Pellegrini aktoreek antzeztu zuten.

Heriotzaren Trilogia izena jasoko zuen hiru film saileko lehena izatea aurreikusia zegoen, alegia, aurretik Pasolinik burututako Bizitzaren Trilogia (Il Decameron, I racconti di Canterbury eta Il fiore delle Mille e una notte) zeritzonaren jarraipena, baina Pasoliniren erailketak proiektua bertan behera gelditzea suposatu zuen.

Filma botereak gizakiekin burututako gehiegikeriak nahiz faxismoaren aurkako salaketa argi eta garbia da. Italiako Errepublika Soziala hartu zuen filmerako inspirazio-iturri. Soinu banda Ennio Morricone musikagileak konposatu zuen.

 Sinopsia 

1943, Italia. Etxe batean, faxismoarekin lerrokatuak dauden lau jauntxo lau emagaldu ohiekin, bi sexuetako gazte talde batekin, eta preso hartu dituzten partisano eta partisanoen seme-alabekin bilduko dira. Etxean inor ez dago jaunek ezarritako joko arauetatik kanpo: transgresio oro heriotzarekin zigortua dago. Gainera, jaunek edonoren bizitzarekin nahi eta desio duten guztia egiteko baimena dute.

 Aktoreak 
 Paolo Bonacelli: Dukea
 Giorgio Cataldi: Artzapezpikua
 Umberto P. Quintavalle: Magistratua
 Aldo Valletti: Presidentea
 Caterina Boratto: Castelli andrea
 Elsa De Giorgi: Maggi andrea
 Hélène Surgère: Vaccari andrea
 Sonia Saviange: Pianojolea
 Ezio Manni: Kolaboratzailea
 Inès Pellegrini: Neska esklaboa

 Iruditegia 

 Kanpo estekak 
 Salò o le 120 giornate di Sodoma filmaren iragarkia ikusgai. Youtube.com 
 Salò o le 120 giornate di Sodoma filmaren IMDBko fitxa irakurgai 

Kategoria:Italiako film dramatikoak
Kategoria:Frantziako film dramatikoak
Kategoria:Italiako faxismoari buruzko filmak
Kategoria:Bortxaketei buruzko filmak
Kategoria:LGBTeei buruzko filmak
Kategoria:Prostituzioari buruzko filmak
Kategoria:Liburuetan oinarritutako filmak
Kategoria:Film erotikoak
Kategoria:Italierazko filmak
Kategoria:Frantsesezko filmak
Kategoria:Alemanezko filmak
Kategoria:1940ko hamarkadan girotutako filmak
Kategoria:Infernua herri kulturan
Kategoria:Torturari buruzko filmak